
Camera Deputaţilor

8 februarie 2005







                      nr. 719

R A P O R T
       asupra proiectului  de Lege pentru acceptarea de către România 

                 a unor documente reprezentând Poziţii Comune adoptate în cadrul 

          Politicii Externe şi de Securitate Comună a Uniunii Europene
Cu nr. 51/102 din 2.02.2005 Biroul Permanent al Camerei Deputaţilor a trimis Comisiei pentru politică externă, spre dezbatere şi avizare, în fond, (procedură de urgenţă)  proiectul  de Lege pentru acceptarea de către România a unor documente reprezentând Poziţii Comune adoptate în cadrul Politicii Externe şi de Securitate Comună a Uniunii Europene  - PLX 719.
Proiectul de lege face parte din categoria legilor ordinare. Potrivit prevederilor art. 21 alin.(1) din Legea nr. 590/2003 privind tratatele, poziţiile comune adoptate de Uniunea Europeană trebuie supuse spre dezbatere Parlamentului.
La dezbaterea proiectului a participat, în conformitate cu prevederile art. 51 şi 52 din Regulamentul Camerei Deputaţilor din partea Guvernului dl. Anton Niculescu – Secretar de Stat al Ministerului Afacerilor Externe.
La lucrările comisiei au fost prezenţi 21 deputaţi, din totalul de 21 membri ai comisiei.

Raportul comisiei a fost adoptat cu  unanimitate.

Potrivit art. 75 din Constituţia României, republicată şi a art. 86 din Regulamentul Camerei Deputaţilor, Camera Deputaţilor este prima Cameră sesizată.

În urma dezbaterii, Comisia propune adoptarea proiectului de lege în forma propusă de iniţiator.
 

Preşedinte,                                                           Secretar,

Ştefan Glăvan                                                  Titus Corlăţean
C:legislat\2005 – Întocmit Geanina Marin, consilier

